Bran, mab Febal, a stag gant ur gest d'ar Bed All. Un deiz emañ Bran o kerzhout hag e klev sonerezh ken kaer ma'z eo lakaet da gousket. Pa zihun e wel ur brank arc'hant dirazañ. Distreiñ a ra d'e di a roue ha e-keit m'emañ e kompagnunez e goskor e tegouezh ur vaouez eus ar Bed All hag e kan dezhañ ur varzhoneg diwar-benn ur vro ma'z eo kresket ar brank. Er bed All-se emañ an hañv da viken. Ne vank ket boued na dour, n'eus na kleñved na glac'har. Ha hi lavarout da Vran mont da Vro ar Maouezi en tu all d'ar mor. Hag eñ, en deiz war-lerc'h, gant gwazed, da vont.